Id-Deputat Prim Ministru Chris Fearne qal li l-Gvern qed jinsisti mal-AstraZeneca li fil-bidu tal-ġimgħa d-dieħla jibdew jaslu Malta l-ewwel konsenji. Hu qal li madanakollu, feġġew intoppi, wara li l-AstraZeneca ġiet approvata l-ewwel mill-Aġenzija Ewropea tal-Mediċina u mbagħad mill-Kummissjoni Ewropea. Meta kien qed jitkellem fil-Parlament waqt il-ħin tal-mistoqsijiet, Fearne stqarr li issa sar magħruf li l-AstraZeneca kkommettiet ruħha li tgħaddi l-ewwel 100 miljun doża lill-Gvern Ingliż. "Dan imur kontra l-ftehim li għandha mal-kumpanija AstraZeneca. Il-pjan tagħna kien ibbażat fuq il-konsenji tal-Pfizer u l-Moderna. Jekk jiġu u kif nippretendi li jiġri jasal ukoll il-vaċċin tal-AstraZeneca nkunu nistgħu nħaffu l-proċess tat-tilqim," spjega Fearne. L-UE b'U-turn fuq id-deċiżjoni li tikkontrolla l-vaċċin esportat fl-Irlanda ta' Fuq AstraZeneca l-iktar effettiva bejn 18 u 55 sena Huwa qal li mill-ewwel indikazzjonijiet jidher li l-AstraZeneca hija l-aktar effettiva għal persuni bejn 18 u 55 sena. "Għalhekk l-intenzjoni tagħna hi li dan il-vaċċin jingħata lill-persuni li għandhom bejn 18 u 55 sena," spjega Fearne. Il-Gvern xtara miljun doża mill-AstraZeneca. Id-Deputat Prim Ministru stqarr li l-Gvern laħaq ftehim mal-kumpanija Moderna biex iżżid il-konsenja tal-vaċċin b'170,000 oħra għal 270,000 doża. Fil-Polonja l-anzjani mhux se jingħataw il-vaċċin tal-AstraZeneca L-ebda side-effect mit-tilqim li sar s'issa Huwa qal li l-ebda doża mhu se tinħela tant li lbieraħ kellu laqgħat mal-Kap Reġjonali tal-Organizzazzjoni Dinjija tas-Saħħa l-WHO biex id-dożi żejda jingħataw jew jinbiegħu lill-pajjiżi li għandhom diffikultà biex jakkwistaw il-vaċċin. Fl-istess ħin, il-Gvern se jiżgura li jekk ikun hemm bżonn it-tielet doża din tingħata. Il-Ministru qal li s'issa mit-30,000 doża li ngħataw ma ġew irrappurtati l-ebda effetti ħżiena (side-effects) fuq min ħadha għajr l-effetti tas-soltu, uġigħ ta' ras u toqol fl-idejn. Każijiet oħra tal-varjant f'Malta Chris Fearne qal li f'dawn l-aħħar ġranet reġa' feġġ il-varjant f'xi każijiet relatati ma' safar mill-Ingiliterra. "Konna rrapurtajna tliet każijiet u f'dawn l-aħħar ġranet hemm indikazzjoni li kien hemm xi każijiet oħra iżolati. In-numri huma żgħar ħafna u l-każijiet kważi kollha huma relatati mas-safar mill-Ingilterra," stqarr Fearne. It-tilqim se jibda jingħata mit-tobba tal-familji Id-Deputat Prim Ministru ħabbar li wara li jiġu mlaqqma l-frontliners kollha, il-Gvern se jidħol f'diskussjonijiet mat-tobba tal-familja biex jibdew ilaqqmu huma l-pazjenti fil-kliniċi privati. Filmat: Fi ftit ġimgħat dawk vulnerabbli se jkunu tlaqqmu Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .td_uid_3_601bf9f4bf86f_rand.td-a-rec-img{text-align:left}.td_uid_3_601bf9f4bf86f_rand.td-a-rec-img img{margin:0 auto 0 0}